16 
HETEROPSIS kn. 
(Enum. III. p. 59.— 1841.) 
Spatha convoluta, aperiens, decidua. 
Spadix gynandrus, stipitatus, liber, rectus, cylindrice-ellipsoideus, pluri-ac densiflorus, spatha 
brevior. 
Flosculi infimis staminibus carentibus exceptis, omnes hermaphroditi; perigonium nullum; 
stamina 4, filamentis compressulis, latiusculis, apice repentino in connectivum tenue, 
acuminatum attenuatis, pistilla vix superantibus, antherae loculis suboppositis, ovato- 
ellipticis, vix apiculatis, connectivum paullulo superantibus, rima apicali fere transversa 
aperientibus, extrorsum versis, antheram subtruncatam loculis alte saccatis instructam 
proferentibus; pistillum obpyramidato-prismaticum, vertice truncatum, stylo nullo, stig- 
mate oblongulo, depresso, spadicis directione, ovario biloculari, loculamentis biovulatis, 
ovulis placentae elevatae basin septi versus affixae, funiculo longulo, lateraliter medio 
annexis, anatropis, micropyle fundum versus spectante; flosculi steriles? staminibus 
nullis, nec rudimentariis donati, pistillum magis depressum, ceterum conforme. 
Fructus .... 
Habitus. Vegetabilia fruticulosa vel frutescentia ac sublignescentia, epiphyta, erecta, radices 
ex ima caudicis parte exserentia, ramis vero haud radicantibus. Folia brevissime petio- 
lata, petiolis, vagina ramum semiamplexante, in marginem laminae oblongae vel 
lanceolatae transcurrente instructis, venis venastris venulisque dense approximatis, 
pseudoneuris subtribus praeditis. Pedunculi axillares vel subterminales, tenues, bracteis 
nonnullis muniti. Spatha minuta, ad basin usque aperiens, mox decidua. Spadix 
minutus, flosculis proportione majusculis obsitus. 
Synony ma nulla. 
